UPIS

u prvi razred Osnovne škole „Sveti Filip i Jakov“

Upis u 1. razred Osnovne škole "Sveti Filip i Jakov" će se odrađivati u periodu od 14. 6. do 18. 6. 2021. godine u prostorijama matične OŠ Sveti Filip i Jakov (ured stručne službe Škole, u vremenskom periodu od 8:00 do 12:00)

Roditelji djece dorasle za upis u 1. razred Osnovne škole nisu dužni donositi dokumentaciju djeteta kojeg upisuju u Osnovnu školu, (domovnica i rodni list) već su dužni ispuniti obrazac "Upisnica u Osnovnu školu"

(obrazac je moguće pronaći na internet stranici škole, roditelji ga mogu prethodno ispuniti i donijeti prilikom upisa djeteta, ili će ga ispuniti u prostoru škole).

Podaci koje roditelji trebaju donijeti sa sobom da bi obrazac mogli potpuno ispuniti;

Uglavnom, roditelji bi jedino trebali imati pripremljeni OIB djeteta, iako su ga i prilikom testiranja već donijeli, dok ostale podatke znaju; datum rođenja, mjesto i država rođenja, državljanstvo, nacionalnost, prebivalište djeteta

Podaci o roditeljima- ime i prezime te djevojačko prezime majke, ime i prezime oca sa adresama roditelja i brojevima telefona, zanimanje

Podaci o skrbniku (eventualno)

Informacije o predškolskom tretmanu djeteta-tko se brine o učeniku ako se ne brinu roditelji ili skrbnik, program koji je učenik polazio prije upisa u školu i gdje; cjeloviti predškolski odgoj i/ili program predškole, koje strane jezike je prethodno učio?, koje strane jezike želi učiti?

te izborni predmeti (gdje roditelj upisuje da li žele da dijete pohađa vjeronauk i informatiku)

Roditelji dakle ne trebaju pripremati i donositi dokumentaciju djeteta (rodni list i domovnica).

Škola će naknadno (u ponedjeljak 14.06.2021.) također objaviti popis dodatnih obveznih radnih materijala koje su roditelji dužni pripremiti (za 1. razred Matične škole kao i za Područne odjele).

Stručna služba Osnovne škole "Sveti Filip i Jakov"